CELEX: 32018D0828(01)
Language: el
Date: 2018-08-22 00:00:00
Title: Εκτελεστική απόφαση της Επιτροπής, της 22ας Αυγούστου 2018, για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα [Monzinger Niederberg (ΠΟΠ)]

28.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 302/6
               
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
         της 22ας Αυγούστου 2018
         για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα
         [Monzinger Niederberg (ΠΟΠ)]
         (2018/C 302/09)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η Γερμανία υπέβαλε αίτηση για την προστασία της ονομασίας «Monzinger Niederberg» σύμφωνα με το μέρος II τίτλος II κεφάλαιο I τμήμα 2 του κανονισμού (ΕΕ) αριθ. 1308/2013.
                  
               
                     (2)
                  
                  
                     Σύμφωνα με το άρθρο 97 παράγραφος 2 του κανονισμού (ΕΕ) αριθ. 1308/2013, η Επιτροπή εξέτασε την αίτηση αυτή και κατέληξε στο συμπέρασμα ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του εν λόγω κανονισμού.
                  
               
                     (3)
                  
                  
                     Για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης το ενιαίο έγγραφο που αναφέρεται στο άρθρο 94 παράγραφος 1 στοιχείο δ) του εν λόγω κανονισμού και τα στοιχεία της δημοσίευσης των προδιαγραφών του προϊόντος που πραγματοποιήθηκε κατά την προκαταρκτική εθνική διαδικασία για την εξέταση της αίτησης προστασίας της ονομασίας «Monzinger Niederberg»,
                  
               ΑΠΟΦΑΣΙΖΕΙ:
         
            Άρθρο μόνο
            Το ενιαίο έγγραφο που συντάχθηκε σύμφωνα με το άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 και τα στοιχεία της δημοσίευσης των προδιαγραφών του προϊόντος για την ονομασία «Monzinger Niederberg» (ΠΟΠ) παρατίθενται στο παράρτημα της παρούσας απόφασης.
            Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της προστασίας της ονομασίας που αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 22 Αυγούστου 2018.
            
               
                  Για την Επιτροπή
               
               Pierre MOSCOVICI
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
      
      
         
            ΠΑΡΑΡΤΗΜΑ
            
               «MONZINGER NIEDERBERG»
            
            
               PDO-DE-02363
            
            
               Ημερομηνία υποβολής της αίτησης: 29.6.2017
            
            ΕΝΙΑΙΟ ΕΓΓΡΑΦΟ
            1.   Καταχωρισμένη ονομασία
            
            «MONZINGER NIEDERBERG»
            2.   Τύπος γεωγραφικής ένδειξης
            
            ΠΟΠ – προστατευόμενη ονομασία προέλευσης
            3.   Κατηγορίες αμπελοοινικών προϊόντων
            
            
                     
                        1.
                     
                     
                        Οίνος
                     
                  4.   Περιγραφή του οίνου (των οίνων)
            
            Ο οίνος «Monzinger Niederberg» οφείλει την εξαιρετική φήμη του στην οινοποιήσιμη ποικιλία Riesling, η οποία εκφράζεται με τον καλύτερο δυνατό τρόπο στο εξαιρετικό αυτό αμπελοτόπι. Ως εκ τούτου, μόνο η ποικιλία αμπέλου Weißer Riesling επιτρέπεται να χρησιμοποιείται για την εν λόγω ΠΟΠ. Τα σταφύλια συγκομίζονται όταν έχουν φθάσει στην πυκνότητα γλεύκους των οίνων Spätlese. Πρόκειται αποκλειστικά για λευκούς οίνους, χωρίς ίχνος θολότητας.
            
               Οίνος ποιότητας
            
            Οι οίνοι ποιότητας είναι πάντοτε κομψοί, με λεπτά αρώματα μήλου και εσπεριδοειδών, με διακριτή ορυκτότητα και πάντοτε με ξηρή γεύση.
            Οι οίνοι ποιότητας έχουν απαλό πρασινοκίτρινο έως αχνοκίτρινο χρώμα.
            Οι τιμές ανάλυσης που παρατίθενται κατωτέρω, οι οποίες πρέπει να προσδιορίζονται βάσει φυσικής και χημικής ανάλυσης σύμφωνα με τη σχετική νομοθεσία της ΕΕ, είναι δεσμευτικές τιμές, απαραίτητες για τους οίνους που φέρουν την ονομασία.
            Ελάχιστη πυκνότητα γλεύκους: 78 °Oe
            Η μέγιστη περιεκτικότητα σε αζύμωτα σάκχαρα είναι 25 g/l, υπό την προϋπόθεση ότι η ολική οξύτητα σε g/l τρυγικού οξέος είναι τουλάχιστον 7,2 g/l. Αν είναι μικρότερη από 7,2 g/l, η μέγιστη περιεκτικότητα σε αζύμωτα σάκχαρα είναι 18 g/l.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                        15
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        11
                     
                  
                        Ελάχιστη ολική οξύτητα:
                     
                     
                        5,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (mg/l):
                     
                     
                         
                     
                  Όσον αφορά τα αναλυτικά χαρακτηριστικά για τα οποία δεν υπάρχει αριθμητικό στοιχείο, εφαρμόζονται οι διατάξεις του γερμανικού νόμου περί οίνου και η σχετική νομοθεσία της ΕΕ.
            
               Οίνος με τα ειδικά χαρακτηριστικά ταξινόμησης «Kabinett»
            
            Οι οίνοι «Kabinett» είναι πάντοτε κομψοί, με λεπτά αρώματα μήλου και εσπεριδοειδών, με διακριτή ορυκτότητα και διακριτική γλυκύτητα.
            Οι οίνοι «Kabinett» έχουν απαλό πρασικίτρινο έως αχνοκίτρινο χρώμα.
            Οι τιμές ανάλυσης που παρατίθενται κατωτέρω, οι οποίες πρέπει να προσδιορίζονται βάσει φυσικής και χημικής ανάλυσης σύμφωνα με τη σχετική νομοθεσία της ΕΕ, είναι δεσμευτικές τιμές, απαραίτητες για τους οίνους που φέρουν την ονομασία.
            Ελάχιστη πυκνότητα γλεύκους: 78 °Oe
            Περιεκτικότητα σε αζύμωτα σάκχαρα τουλάχιστον 25 g/l
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        7
                     
                  
                        Ελάχιστη ολική οξύτητα:
                     
                     
                        5,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (mg/l):
                     
                     
                         
                     
                  Όσον αφορά τα αναλυτικά χαρακτηριστικά για τα οποία δεν υπάρχει αριθμητικό στοιχείο, εφαρμόζονται οι διατάξεις του γερμανικού νόμου περί οίνου και η σχετική νομοθεσία της ΕΕ.
            
               Οίνος με τα ειδικά χαρακτηριστικά ταξινόμησης «Spätlese»
            
            Οι οίνοι «Spätlese» είναι πάντοτε κομψοί οίνοι, με λεπτά αρώματα μήλου και εσπεριδοειδών, διακριτή ορυκτότητα και κυμαινόμενο βαθμό γλυκύτητας.
            Οι οίνοι «Spätlese» έχουν απαλό πρασικίτρινο έως αχνοκίτρινο χρώμα.
            Οι τιμές ανάλυσης που παρατίθενται κατωτέρω, οι οποίες πρέπει να προσδιορίζονται βάσει φυσικής και χημικής ανάλυσης σύμφωνα με τη σχετική νομοθεσία της ΕΕ, είναι δεσμευτικές τιμές, απαραίτητες για τους οίνους που φέρουν την ονομασία.
            Ελάχιστη πυκνότητα γλεύκους: 78 °Oe
            Περιεκτικότητα σε αζύμωτα σάκχαρα τουλάχιστον 40 g/l
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        7
                     
                  
                        Ελάχιστη ολική οξύτητα:
                     
                     
                        5,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (mg/l):
                     
                     
                         
                     
                  Όσον αφορά τα αναλυτικά χαρακτηριστικά για τα οποία δεν υπάρχει αριθμητικό στοιχείο, εφαρμόζονται οι διατάξεις του γερμανικού νόμου περί οίνου και η σχετική νομοθεσία της ΕΕ.
            
               Οίνος με τα ειδικά χαρακτηριστικά ταξινόμησης «Auslese»
            
            Οι οίνοι «Auslese» έχουν υψηλό βαθμό γλυκύτητας με άρωμα μελιού και σταφίδας, χάρη στην —επιθυμητή στη συγκεκριμένη περίπτωση— επίδραση του μύκητα Botrytis cinerea (τεφρά σήψη).
            Οι οίνοι «Auslese» έχουν απαλό κίτρινο έως χρυσίζον χρώμα.
            Οι τιμές ανάλυσης που παρατίθενται κατωτέρω, οι οποίες πρέπει να προσδιορίζονται βάσει φυσικής και χημικής ανάλυσης σύμφωνα με τη σχετική νομοθεσία της ΕΕ, είναι δεσμευτικές τιμές, απαραίτητες για τους οίνους που φέρουν την ονομασία.
            Ελάχιστη πυκνότητα γλεύκους: 85 °Oe
            Περιεκτικότητα σε αζύμωτα σάκχαρα τουλάχιστον 60 g/l
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        7
                     
                  
                        Ελάχιστη ολική οξύτητα:
                     
                     
                        5,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (mg/l):
                     
                     
                         
                     
                  Όσον αφορά τα αναλυτικά χαρακτηριστικά για τα οποία δεν υπάρχει αριθμητικό στοιχείο, εφαρμόζονται οι διατάξεις του γερμανικού νόμου περί οίνου και η σχετική νομοθεσία της ΕΕ.
            
               Οίνος με τα ειδικά χαρακτηριστικά ταξινόμησης «Beerenauslese»
            
            Οι οίνοι «Beerenauslese» έχουν υψηλό βαθμό γλυκύτητας με άρωμα μελιού και σταφίδας, χάρη στην —ουσιαστική στη συγκεκριμένη περίπτωση— επίδραση του μύκητα Botrytis cinerea (τεφρά σήψη).
            Οι οίνοι «Beerenauslese» έχουν από χρυσοκίτρινο έως έντονο χρυσίζον χρώμα.
            Οι τιμές ανάλυσης που παρατίθενται κατωτέρω, οι οποίες πρέπει να προσδιορίζονται βάσει φυσικής και χημικής ανάλυσης σύμφωνα με τη σχετική νομοθεσία της ΕΕ, είναι δεσμευτικές τιμές, απαραίτητες για τους οίνους που φέρουν την ονομασία.
            Ελάχιστη πυκνότητα γλεύκους: 120 °Oe
            Περιεκτικότητα σε αζύμωτα σάκχαρα τουλάχιστον 90 g/l
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        5,5 
                     
                  
                        Ελάχιστη ολική οξύτητα:
                     
                     
                        5,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (mg/l):
                     
                     
                         
                     
                  Όσον αφορά τα αναλυτικά χαρακτηριστικά για τα οποία δεν υπάρχει αριθμητικό στοιχείο, εφαρμόζονται οι διατάξεις του γερμανικού νόμου περί οίνου και η σχετική νομοθεσία της ΕΕ.
            
               Οίνος με τα ειδικά χαρακτηριστικά ταξινόμησης «Eiswein»
            
            Οι οίνοι «Eiswein», χαρακτηρίζονται από καθαρές φρουτώδεις νότες και την απουσία κάθε ίχνους βοτρύτη. Έχουν υψηλό βαθμό γλυκύτητας και μια διεισδυτική οξύτητα.
            Οι οίνοι «Eiswein» έχουν από χρυσοκίτρινο έως έντονο χρυσίζον χρώμα.
            Οι τιμές ανάλυσης που παρατίθενται κατωτέρω, οι οποίες πρέπει να προσδιορίζονται βάσει φυσικής και χημικής ανάλυσης σύμφωνα με τη σχετική νομοθεσία της ΕΕ, είναι δεσμευτικές τιμές, απαραίτητες για τους οίνους που φέρουν την ονομασία.
            Ελάχιστη πυκνότητα γλεύκους: 120 °Oe
            Περιεκτικότητα σε αζύμωτα σάκχαρα τουλάχιστον 90 g/l
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        5,5 
                     
                  
                        Ελάχιστη ολική οξύτητα:
                     
                     
                        5,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (mg/l):
                     
                     
                         
                     
                  Όσον αφορά τα αναλυτικά χαρακτηριστικά για τα οποία δεν υπάρχει αριθμητικό στοιχείο, εφαρμόζονται οι διατάξεις του γερμανικού νόμου περί οίνου και η σχετική νομοθεσία της ΕΕ.
            
               Οίνος με τα ειδικά χαρακτηριστικά ταξινόμησης «Trockenbeerenauslese»
            
            Οι οίνοι «Trockenbeerenauslese» έχουν υψηλό βαθμό γλυκύτητας και αρώματα μελιού και σταφίδας, χάρη στην ουσιαστική επίδραση του μύκητα Botrytis cinerea (τεφρά σήψη), ο οποίος προκαλεί αφυδάτωση των σταφυλιών.
            Οι οίνοι «Trockenbeerenauslese» έχουν από χρυσοκίτρινο έως έντονο χρυσίζον χρώμα.
            Οι τιμές ανάλυσης που παρατίθενται κατωτέρω, οι οποίες πρέπει να προσδιορίζονται βάσει φυσικής και χημικής ανάλυσης σύμφωνα με τη σχετική νομοθεσία της ΕΕ, είναι δεσμευτικές τιμές, απαραίτητες για τους οίνους που φέρουν την ονομασία.
            Ελάχιστη πυκνότητα γλεύκους: 150 °Oe
            Περιεκτικότητα σε αζύμωτα σάκχαρα τουλάχιστον 120 g/l
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        5,5 
                     
                  
                        Ελάχιστη ολική οξύτητα:
                     
                     
                        5,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (mg/l):
                     
                     
                         
                     
                  Όσον αφορά τα αναλυτικά χαρακτηριστικά για τα οποία δεν υπάρχει αριθμητικό στοιχείο, εφαρμόζονται οι διατάξεις του γερμανικού νόμου περί οίνου και η σχετική νομοθεσία της ΕΕ.
            5.   Οινολογικές πρακτικές
            
            α.   Ουσιώδεις οινολογικές πρακτικές
            
            Οίνοι ποιότητας και όλοι οι οίνοι με ειδικά χαρακτηριστικά ταξινόμησης
            Ειδική οινολογική πρακτική
            Οι οίνοι πρέπει να ωριμάζουν αποκλειστικά σε ουδέτερους γευστικά περιέκτες. Η χρήση των παραδοσιακών δρύινων βαρελιών επιτρέπεται μόνον εφόσον η οσμή του ξύλου δεν διακρίνεται καθόλου στον οίνο, ή είναι πολύ διακριτική. Δεν επιτρέπεται να χρησιμοποιούνται καινούργια βαρελάκια χωρητικότητας κάτω των 600 λίτρων, τα οποία προσδίδουν στον οίνο οσμή ξύλου.
            Η μερική αφαίρεση αλκοόλης, η συμπύκνωση και η χρήση τεμαχίων ξύλου δρυός δεν επιτρέπονται.
            β.   Μέγιστες αποδόσεις
            
            Οίνοι ποιότητας και όλοι οι οίνοι με ειδικά χαρακτηριστικά ταξινόμησης
            75 εκατόλιτρα ανά εκτάριο
            6.   Οριοθετημένη περιοχή
            
            Η περιοχή «Monzinger Niederberg» περιλαμβάνει τις παραδοσιακές αμπελουργικές εκτάσεις της αμπελουργικής κοινότητας Monzingen που βρίσκεται στη μεσημβρινή πλαγιά, μεταξύ του δήμου Monzingen και της εξόδου από τον B 41 προς Nußbaum. Δεν περιλαμβάνει τις περιοχές νοτίως του Β 41, ούτε τις σχετικά επίπεδες εκτάσεις (κλίση < 15 %) στο οροπέδιο του όρους.
            Συνολικά, η ΠΟΠ «Monzinger Niederberg» καλύπτει 27,5543 εκτάρια.
            7.   Κυριότερες οινοποιήσιμες ποικιλίες
            
            Weißer Riesling — Riesling, Riesling renano, Rheinriesling, Klingelberger
            8.   Περιγραφή του δεσμού (των δεσμών)
            
            
               Monzinger Niederberg, οίνοι ποιότητας και όλοι οι οίνοι με ειδικά χαρακτηριστικά ταξινόμησης
            
            
                     
                        1.
                     
                     
                        Γεωλογία: Το έδαφος είναι υπολειμματικό έδαφος του γεωλογικού σχηματισμού Waderner Schichten, κροκαλοπαγές, το οποίο αποτέθηκε στην περιοχή πριν από περίπου 280 εκατομμύρια χρόνια. Το πέτρωμα αυτό απαντάται μόνο στην κοιλάδα του Nahe και σε τμήματα του Saarland. Ακόμη και στην κοιλάδα του Nahe, υπάρχουν μόνο λίγες τοποθεσίες στις οποίες εμφανίζεται ο γεωλογικός σχηματισμός Waderner Schichten και επηρεάζει τόσο έντονα το έδαφος όσο στην περιοχή Monzinger Niederberg. Ο γεωλογικός σχηματισμός Waderner Schichten αποτελείται κυρίως από σχιστόλιθο και χαλαζίτη, αλλά περιλαμβάνει επίσης μεταλλοφόρο χαλαζιακή φλέβα. Στην επιφάνεια, το εν λόγω κροκαλοπαγές είναι αποσαθρωμένο και εμπλουτισμένο σε διάφορους βαθμούς με χούμο. Είναι γνωστό ότι τα φυλλιτικά-χαλαζιτικά εδάφη όπως ο σχηματισμός Waderner Schichten συχνά προσδίδουν στους οίνους Riesling αρώματα μήλου και εσπεριδοειδών. Ως εκ τούτου, οι οίνοι «Monzinger Niederberg» διαφοροποιούνται σαφώς από τους οίνους που παράγονται στα βαθιά, αργιλώδη εδάφη των γειτονικών αμπελουργικών εκτάσεων, τα οποία ξεχωρίζουν περισσότερο για τους φρουτώδεις οίνους τους με άρωμα ροδάκινου. Λόγω του βραχώδους εδάφους, η επιφάνεια του εδάφους στεγνώνει γρήγορα μετά τη βροχή. Συνεπώς, η υγρασία μειώνεται γρήγορα, πράγμα που εμποδίζει την ανάπτυξη ανεπιθύμητων ευρωτομυκήτων.
                        Ως εκ τούτου, η μόνη μόλυνση είναι από τον μύκητα Botrytis cinerea —που είναι επιθυμητή για ορισμένους οίνους με ειδικά χαρακτηριστικά ταξινόμησης— πράγμα που σημαίνει ότι ακόμη και οι οίνοι που παράγονται από σταφύλια που έχουν προσβληθεί από βοτρύτη έχουν εξαιρετικά καθαρό και ιδιαίτερο αρωματικό προφίλ.
                     
                  
                     
                        2.
                     
                     
                        Τοπογραφικοί παράγοντες: Οι αμπελώνες «Monzinger Niederberg» βρίσκονται σε υψόμετρο που κυμαίνεται από 160 m έως 240 m.
                        Σε αυτή τη μεσημβρινή πλαγιά, η μέση κλίση υπερβαίνει το 30 %.
                        Λόγω της έντονης ηλιοφάνειας, η θερμοκρασία κατά τη διάρκεια της ημέρας στην περιοχή «Monzinger Niederberg» είναι πάντα πολύ υψηλότερη απ' ότι σε άλλες συγκρίσιμες πεδινές εκτάσεις, παρά το γεγονός ότι το μεγαλύτερο υψόμετρο αποτελεί ενίοτε δυσμενή παράγοντα. Με τον τρόπο αυτόν επιτυγχάνεται μεγαλύτερος βαθμός ωρίμασης των σταφυλιών και, κατ' επέκταση, μικρότερη οξύτητα και εντονότερα αρώματα ώριμων φρούτων.
                     
                  
                     
                        3.
                     
                     
                        Κλίμα: Η κοινότητα Monzingen είναι μία από τις ψυχρότερες αμπελουργικές κοινότητες στον ποταμό Nahe. Ιδιαίτερη σημασία έχει επίσης ο εξαιρετικός ηλιακός προσανατολισμός της περιοχής «Monzinger Niederberg». Χάρη σ' αυτόν, η θερμοκρασία αυξάνεται πολύ γρήγορα κατά τη διάρκεια της ημέρας. Επηρεάζεται σε μεγάλο βαθμό από θερμά ανοδικά ρεύματα αέρα από την κοιλάδα, τα οποία συμβάλλουν, κατά τις ηλιόλουστες ημέρες, στην περαιτέρω άνοδο της θερμοκρασίας του εδάφους. Μερικά χιλιόμετρα βορειότερα βρίσκεται το δάσος Soonwald, το οποίο αποτελεί φυσική πηγή δροσιάς κατά τη διάρκεια της νύχτας. Καθώς τα καλύτερα μέρη της περιοχής δεν εκτίθενται άμεσα στα εν λόγω νυχτερινά ρεύματα ψυχρού αέρα, ο δροσισμός γίνεται με αργούς ρυθμούς. Η περιοχή δέχεται περίπου 1 900 ώρες ηλιοφάνειας ετησίως. Η μέση ημερήσια θερμοκρασία είναι 10 °C. Η διαφορά μεταξύ ημερήσιας και νυκτερινής θερμοκρασίας είναι αισθητά υψηλότερη απ' ότι στα ανατολικότερα τμήματα της αμπελουργικής περιοχής του Nahe. Λόγω του σχετικά ψυχρού κλίματος της αμπελουργικής περιοχής, οι οίνοι «Monzinger Niederberg» είναι συνήθως κατά τι λεπτότεροι εκείνων που προέρχονται από θερμότερες περιοχές, ιδίως εκείνες που βρίσκονται στα κατάντη του ποταμού Nahe.
                        Το μέσο ετήσιο ύψος βροχοπτώσεων είναι 570 mm, και το 60 % των βροχοπτώσεων σημειώνονται κατά το στάδιο της ανάπτυξης.
                        Λόγω του σχετικά χαμηλού ύψους των ετήσιων βροχοπτώσεων, και σε συνδυασμό με το βραχώδες έδαφος που έχει πολύ περιορισμένη ικανότητα αποθήκευσης νερού, τα σταφύλια της περιοχής «Monzinger Niederberg» παραμένουν συνήθως μικρόρωγα. Έτσι, είναι πλουσιότερα σε αρώματα και το ίδιο ισχύει για τους οίνους που παράγονται απ' αυτά.
                     
                  
                     
                        4.
                     
                     
                        Ανθρωπογενείς επεμβάσεις: Οι ανθρωπογενείς επεμβάσεις βασίζονται σε μια αμπελουργική παράδοση αιώνων. Οι άμπελοι αναπτύσσονται συνήθως σε συστήματα υποστήλωσης. Συνήθως, οι γραμμές φύτευσης έχουν κατεύθυνση Βορρά-Νότου. Με τον τρόπο αυτό εξασφαλίζεται η καλύτερη δυνατή έκθεση των σταφυλιών στον ήλιο και ο κατάλληλος αερισμός τους.
                        Όσον αφορά την παραγωγή σταφυλιών, καθώς οι άμπελοι αναπτύσσονται, οι οινοποιοί μπορούν να επιτύχουν καλύτερη ποιότητα σταφυλιών λαμβάνοντας ειδικά μέτρα, όπως το ξεφύλλισμα ή το αραίωμα των βοτρύων. Οι γνώσεις των κλιματικών και γεωλογικών συνθηκών στην περιοχή, οι οποίες μεταφέρονται από γενιά σε γενιά, είναι επίσης ουσιαστικής σημασίας. Ειδικότερα, κατά τον τρύγο, δίνεται ιδιαίτερη σημασία στην επιλογή. Τα υγιή σταφύλια πράσινου έως χρυσοκίτρινου χρώματος είναι τα καταλληλότερα για την παραγωγή οίνων ποιότητας και οίνων «Kabinett», «Spätlese» και «Eiswein». Η τεφρά σήψη (Botrytis cinerea) είναι επιθυμητή για τους οίνους «Auslese», «Beerenauslese» και «Trockenbeerenauslese». Σε περιόδους ξηρασίας, ο εν λόγω μύκητας προκαλεί απότομη αύξηση της πυκνότητας του γλεύκους, ενώ ταυτόχρονα τα σταφύλια αποκτούν έντονο άρωμα μελιού και σταφίδας. Όσον αφορά τους οίνους «Eiswein», εκτός από το να είναι τα σταφύλια υγιή, τεράστια σημασία έχει και η φυσική συμπύκνωση που επιτυγχάνεται χάρη στις χαμηλές θερμοκρασίες. Οι οινοποιοί, με βάση την επιλογή των βοτρύων και την ημερομηνία του τρύγου, προσδιορίζουν σε πολύ αρχικό στάδιο ποια σταφύλια είναι κατάλληλα για καθέναν από τους οίνους ποιότητας ή τους οίνους με τα ειδικά χαρακτηριστικά ταξινόμησης. Επιπλέον, διάφορες τεχνικές παλαίωσης σε οιναποθήκες μπορούν να χρησιμοποιηθούν για να προσδώσουν ορισμένα χαρακτηριστικά στο τελικό προϊόν. Τούτο ισχύει ιδίως όσον αφορά την περιεκτικότητα σε αζύμωτα σάκχαρα, που διαδραματίζει σημαντικό ρόλο στη διαφοροποίηση των οίνων ποιότητας, των οίνων «Kabinett» και των οίνων «Spätlese».
                     
                  9.   Άλλες ουσιώδεις προϋποθέσεις
            
            
               Νομικό πλαίσιο:
            
            Εθνική νομοθεσία
            
               Τύπος επιπλέον προϋπόθεσης:
            
            Συμπληρωματικές διατάξεις σχετικά με την επισήμανση
            
               Περιγραφή της προϋπόθεσης:
            
            Για να φέρουν οποιαδήποτε από τις παραδοσιακές ενδείξεις που συνδέονται με αυτήν την ονομασία προέλευσης, οι οίνοι ποιότητας και οι οίνοι με ιδιαίτερα χαρακτηριστικά ταξινόμησης πρέπει να έχουν υποβληθεί σε επίσημο έλεγχο ποιότητας. Στην ετικέτα πρέπει να αναγράφεται ο αριθμός ελέγχου («amtliche Prüfungsnummer» ή «AP-Nummer»). Ο αριθμός αυτός αντικαθιστά τον αριθμό παρτίδας.
            
               Σύνδεσμος προς τις προδιαγραφές προϊόντος
            
            www.ble.de/eu-qualitaetskennzeichen-wein